  Виталий Пронин Туэ 1-тӥ мартэ ӧтиськом тӥледыз куас сюрес вылэ султыны - ортчозы «Удмурт дунне» газетлэн кубокез понна 54-тӥ ӵошатсконъёс. Туэ со Вавож ёросысь «Колос» хозяйстволэн кичӧлтэмезъя ортчоз тапалась Нюрдор-Котья черкогуртын. Ужрад кутскоз 10 часысен. Ӵошатсконэ пыриськыны быгатозы ёросъёслэн но нимысьтыз предприятиослэн, хозяйствоослэн командаоссы. Котькуд группа люкемын арлыдъя. Тужгес вакчи сюресэз - 1 иськемез - бызёзы семья эстафетае пыриськись 14 аресозь нылпиос. Тужгес кузь сюрес - 7,5 иськем - возьма 18-29 аресъем пиосты. Туэ редакция дася 2 кубок: вормись ёрос командалы но устоезлы коллективлы. Со сяна, вормисьёс басьтозы коньдон премия. Та нуналэ ик ӵошатскозы Удмуртиысь журналистъёс - ортчоз спартакиадазылэн нырысетӥ этапез. Учком ини, ивор бичанын кадь ик шаплы меда соос куас сюрес вылын но. Ӵошатсконэ пыриськыны мылкыд карисьёс вазиськыны кулэ Вавож ёросысь мугорез кыдатонъя но спортъя секторе 8(34155) 2-17-76 телефонъя яке sportkomitet.vavozh@mail.ru адресъя. Теги: 100ар кубок удмуртдунне  